
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 51
                                                              din 24 martie 2022
privind aprobarea manifestărilor cultural - artistice, sociale și educative organizate de către Municipiul Sighișoara în anul 2022

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 4.709/11.02.2022 şi la Consiliul Local Sighișoara cu nr. 5.416/17.02.2022, de referatul de aprobare, înregistrat cu nr. 4.708/11.02.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu prevederile art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Ţinând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere faptul că, finanțarea manifestărilor cultural - artistice, sociale și educative organizate de către Municipiul Sighișoara în anul 2022 se va face din bugetul general al unității administrativ - teritoriale pe anul 2022; 

Văzând și prevederile Legii nr. 52/2003 privind transparența decizională în administrația publică, republicată; 
Având în vedere Raportul de specialitate al Serviciului Relații Publice și Comunicare, înregistrat cu nr. 4.710/11.02.2022, prin care se propune şi se justifică oportunitatea aprobării organizării manifestărilor cultural - artistice, sociale și educative de către Municipiul Sighișoara în anul 2022, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b), c) și d), alin. (4) lit. a), alin. (7) lit. d), e) și g), alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                        H O T Ă R Ă Ş T E:

Art. 1. Se aprobă manifestările cultural - artistice, sociale și educative organizate de către Municipiul Sighișoara în anul 2022, în perioada și în perimetrul stabilit în Anexa nr. 1, care face parte integrantă din prezenta hotărâre.

Art. 2. Finanțarea cheltuielilor necesare pentru organizarea și desfășurarea manifestărilor prevăzute la art. 1 se va face din bugetul local al Municipiului Sighișoara, aprobat pe anul 2022, iar sumele vor fi plătite în baza comenzilor/contractelor de achiziţii publice încheiate între Municipiul Sighişoara prin intermediul Serviciului Achiziţii, Investiții, Fonduri Europene şi furnizorii de produse, prestatorii de servicii sau executanţii de lucrări. 

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Serviciul Relaţii Publice și Comunicare, Biroul Buget, Contabilitate, Salarizare – Direcția Economică, Serviciul Evidența Patrimoniului și Fond Locativ, Serviciul Achiziţii, Investiții, Fonduri Europene, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Logistic şi Administrativ, Compartimentul Situații de Urgență și Protecția muncii, Biroul Juridic, Serviciul Public Poliția Locală, Compartimentul Centrul Naţional de Informare şi Promovare Turistică, Muzeul de Istorie şi Biblioteca Municipală “Zaharia Boiu” din cadrul Municipiului Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian          
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Relaţii Publice și Comunicare;

  1 ex. Biroul Buget, Contabilitate, Salarizare – Direcţia Economică;

  1 ex. Serviciul Evidența Patrimoniului și Fond Locativ;

  1 ex. Serviciul Achiziţii, Investiții, Fonduri Europene;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Logistic şi Administrativ;

  1 ex. Compartimentul Situații de Urgență și Protecția muncii;

  1 ex. Biroul Juridic;

  1 ex. Serviciul Public Poliția Locală;

  1 ex. Compartimentul Centrul Naţional de Informare şi Promovare Turistică;

  1 ex. Muzeul de Istorie;

  1 ex. Biblioteca Municipală “Zaharia Boiu” Sighișoara.

19 ex. 

B.A. 
